Premios Isabel Zendal

:*Non confundir cos Premios Isabel Zendal do Sindicato de Enfermería SATSE*.

Os **Premios Isabel Zendal** de promoción do pensamento crítico en Educación Secundaria e Bacharelato tiveron a súa primeira convocatoria no ano 2019. Están organizados pola asociación sen ánimo de lucro Círculo Escéptico e patrocinados pola Universidade da Coruña. A súa finalidade é fomentar a práctica do escepticismo e do pensamento crítico e  honran a figura de Isabel Zendal. Está dirixido ao alumnado da ESO e de bacharelato do Estado Español.

## Bases dos Premios 
Este premio toma o seu nome da galega Isabel Zendal, considerada a primeira enfermeira do mundo en misión humanitaria e un exemplo de rigor e sistemática, un exemplo para o pensamento crítico e o escepticismo.

O obxectivo destes premios é fomentar a práctica do escepticismo, entendido como o pensamento racional na súa calidade de instrumento indispensable para a comprensión do mundo e a toma de decisións na vida diaria, especialmente entre a xuventude, vítima en moitas ocasións do engano, a manipulación e a difusión de noticias e crenzas falsas.

Está dirixido ao alumnado escolarizado en centros educativos españois desde o primeiro curso da ESO ata o segundo curso de bacharelato.

Consta de dúas categorías de participación: unha para o alumnado de 1.º a 3.º curso da ESO e FP básica; e outra para o alumnado de 4.º da ESO a 2.º de bacharelato, e mais os ciclos formativos de grao medio. 

A participación no concurso realízase a través dun xénero literario, que pode ser un artigo xornalístico, a exposición divulgativa dun experimento desenvolvido polo alumnado, o conto ou o relato curto.

## Premios 
### I Edición (2019) 
O xurado, que estivo composto por Margarita Amor López, Francisco Armesto Ramón, Marisa Castiñeira García, Manuel Francisco Herrador Barrios, Susana Ladra González, Carlos Paulo Martínez Pereiro e Mª Cristina Naya Riveiro, concedeu os premios:

Primeiro premio, categoría A. Jaume Reus Bennàssar. *La desinformación, su clasificación y cómo evitarla*

Segundo premio, categoría A. Ryu Tenreiro Sashida. *Escepticismo sobre el terraplanismo*

Terceiro premio, categoría A. Javier Cámara Neira. *Frenología*

Primeiro premio, categoría B. Jimena Rubio Juncal. *Pseudoterapias: ¿alternativa o mentira?*

Segundo premio, categoría B. Pablo Mosquera Pena. *La intolerancia a la lactosa deja de ser la excepción*

Terceiro premio, categoría B. Claudia Hernández Suárez. *El movimiento antivacunas*

Accésit, categoría B. Valentina Matos Sanín. *Alimentos orgánicos: una estafa que está de moda*

### II Edición (2020) 
O xurado, que estivo composto por Francisco Armesto Ramón, Marisa Castiñeira García, Manuel Francisco Herrador Barrios, Susana Ladra González, Xoán Luís López Viñas e  Mª Cristina Naya Riveiro, concedeu os premios:

Primeiro premio, categoría A. Lucas Castro Cano. *Desmontando a criptozooloxía*

Segundo premio, categoría A. Yolanda Rey Chenlo. *Suplemento mineral “milagroso”*

Terceiro premio, categoría A. Icía Amboage Maneiro. *Os astros non me din nada*

Primeiro premio, categoría B. Iván Villar Naredo. *Hipersensibilidad electromagnética: la pseudociencia del día a día*

Segundo premio, categoría B. Jaume Reus Bennàssar. *Coronavirus: pandemia mundial (de bulos)*

Terceiro premio, categoría B. Pablo Mosquera Pena. *¿Solidaridad o hipocresía? El futuro de nuestras sociedades*

Accésit, categoría B. Claudia Hernández Suárez. *La infodemia suma un nuevo contagio*

## Publicacións 
* VV.AA (2019). *Premios Isabel Zendal de Promoción do Pensamento Crítico en Educación Secundaria e Bacharelato. I edición*. (Universidade da Coruña). Publicación recompilatoria que inclúe os traballos premiados na I edición. ISBN 978-84-9749-763-3
* VV.AA (2020). *Premios Isabel Zendal de Promoción do Pensamento Crítico en Educación Secundaria e Bacharelato. II edición*. (Universidade da Coruña). Publicación recompilatoria que inclúe os traballos premiados na II edición. ISBN 978-84-9749-646-9

## Notas 
## Véxase tamén 
### Ligazóns externas 
*Páxina web dos Premios Isabel Zendal 
*Páxina Web do Círculo escéptico